Ελληνική Ολυμπιακή Επιτροπή

Η Ελληνική Ολυμπιακή Επιτροπή (Ε.Ο.Ε.) (αγγλικά: Hellenic Olympic Committee - HOC, γαλλικά: Comité Olympique Hellénique) είναι η διοικούσα Ολυμπιακή Επιτροπή της Ελλάδας. Είναι μία από τις παλαιότερες Εθνικές Ολυμπιακές Επιτροπές του κόσμου. Ιδρύθηκε στις 24 Νοεμβρίου 1894 και αναγνωρίστηκε το 1895. Η έδρα της είναι στην Αθήνα. Σκοπός της ίδρυσής της ήταν η διοργάνωση των Α΄ Ολυμπιακών Αγώνων του 1896 γι' αυτό η αρχική ονομασία της ήταν Επιτροπή Ολυμπιακών Αγώνων (Ε.Ο.Α.). Η ονομασία αυτή διατηρήθηκε ως το 2000, έτος κατά το οποίο πήρε τη σημερινή της ονομασία.

Πρώτος Πρόεδρός της ήταν ο τότε Διάδοχος Πρίγκιπας του Ελληνικού Θρόνου, Κωνσταντίνος, ενώ ο σημερινός Πρόεδρός της είναι ο Ισίδωρος Κούβελος.

Αρμοδιότητες
Αρμοδιότητες της Ε.Ο.Ε. είναι η εκπροσώπηση της Ελλάδας στην Δ.Ο.Ε., η επιλογή των αθλητών και η εποπτεία της ελληνικής συμμετοχής στους Θερινούς και Χειμερινούς Ολυμπιακούς Αγώνες, στα προολυμπιακά τουρνουά, στους Μεσογειακούς Αγώνες, στην Ολυμπιάδα Νέων καθώς και σε οποιαδήποτε διοργάνωση αρμοδιότητας της Δ.Ο.Ε. Αποτελεί τον φορέα προώθησης και προστασίας της ολυμπιακής Ιδέας και του φίλαθλου πνεύματος στην Ελλάδα, σε συνεργασία με την Πολιτεία. Η Ε.Ο.Ε. διοικεί και διαχειρίζεται μια σειρά από αθλητικές εγκαταστάσεις: Παναθηναϊκό Στάδιο, Στάδιο Καραϊσκάκη, Ολυμπιακό Κολυμβητήριο Αθήνας, τις εγκαταστάσεις της Διεθνούς Ολυμπιακής Ακαδημίας και του Μουσείου των Σύγχρονων Ολυμπιακών Αγώνων στην Αρχαία Ολυμπία, την αφετηρία του κλασικού μαραθωνίου δρόμου στο Μαραθώνα και μετέχει στη διοίκηση του Ο.Α.Κ.Α. Επίσης, έχει την ευθύνη της αφής της Ολυμπιακής φλόγας για τους θερινούς και χειμερινούς ολυμπιακούς αγώνες.

 Επιτροπές ΕΟΕ 
 Εθνική Ολυμπιακή Ακαδημία
 Επιτροπή Φιλάθλου Πνεύματος
 Επιτροπή Ολυμπιακής Προετοιμασίας
 Επιτροπή Ολυμπιακής Λαμπαδηδρομίας
 Επιτροπή Αθλητών
 Επιτροπή Αθλητισμός και Γυναίκα
 Επιτροπή Μάρκετινγκ
 Επιτροπή Ολυμπιακού Φιλοτελισμού, Νομισμάτων και Αναμνηστικών

Η ίδρυση
Η Επιτροπή Διοργάνωσης των Α΄ Ολυμπιακών Αγώνων (1894-1896)
Από 16 ως 24 Ιουνίου 1894 διεξήχθη στο Παρίσι το Α΄ Ολυμπιακό Συνέδριο με πρωτοβουλία του Πιερ ντε Κουμπερτέν. Συμμετείχαν 20 εκπρόσωποι από 11 χώρες, ανάμεσά τους και ο Δημήτριος Βικέλας, οι οποίοι αποφάσισαν να αναβιώσουν τους Ολυμπιακούς Αγώνες, ξεκινώντας από το 1896 στην Αθήνα. Την προετοιμασία της διοργάνωσης ανέλαβε μια Επιτροπή με πρόεδρο τον Βικέλα, γεν. γραμματέα τον Κουμπερτέν και μέλη δέκα αθλητικούς παράγοντες διαφόρων χωρών. Αν και συγκροτήθηκε για να διοργανώσει τους Α΄ Ολυμπιακούς Αγώνες, ουσιαστικά αυτή ήταν η πρώτη Διεθνής Ολυμπιακή Επιτροπή.

Για την πραγματοποίηση της διοργάνωσης έπρεπε να συσταθεί μια καθαρά ελληνική επιτροπή, η οποία να δραστηριοποιηθεί στον ελληνικό χώρο. Έτσι ο Κουμπερτέν και ο Βικέλας ήρθαν στην Αθήνα και προσπάθησαν να ενεργοποιήσουν προσωπικότητες γύρω από την ιδέα αυτή. Παρά τον ενθουσιασμό του λαού και του τύπου, το εγχείρημα αποδείχθηκε εξαιρετικά δύσκολο λόγω της χρεωκοπίας που είχε πλήξει το Ελληνικό κράτος, το οποίο είχε κηρύξει πτώχευση και της άρνησης της κυβέρνησης του Χαρίλαου Τρικούπη να συναινέσει. Τελικά, συγκροτήθηκε μια επιτροπή, η οποία συνεδρίασε για πρώτη φορά στις 24 Νοεμβρίου 1894, υπό την προεδρία του Κουμπερτέν.  Η ημερομηνία αυτή θεωρείται η γενέθλιος ημέρα της Επιτροπής Ολυμπιακών Αγώνων, όπως ονομάστηκε αργότερα. Επίτιμος πρόεδρος της ΕΟΑ ορίστηκε ο τότε διάδοχος Κωνσταντίνος, ενώ πρόεδρος τοποθετήθηκε ο Στέφανος Σκουλούδης, ο οποίος όμως δεν πίστευε πως είναι δυνατόν η Ελλάδα να φέρει εις πέρας τη διοργάνωση.

Μοιραία η πρώτη αυτή επιτροπή σύντομα διαλύθηκε. Τότε με πρωτοβουλία του διαδόχου Κωνσταντίνου ως προέδρου συγκροτήθηκε νέα, στην οποία τοποθετήθηκε γεν. γραμματέας ο Τιμολέων Φιλήμων. Αυτή συνεδρίασε για πρώτη φορά στις 13 Ιανουαρίου 1895 στο Ζάππειον μέγαρο υπό τον τίτλο: '"Επιτροπεία της εν Αθήναις τελέσεως των Α΄ Διεθνών Ολυμπιακών Αγώνων". Η επιτροπή αυτή εργάστηκε σκληρά, βρήκε χορηγούς, δωρητές και ευεργέτες και κατάφερε να πραγματοποιήσει το δύσκολο έργο της τέλεσης των αγώνων του 1896.

Η νομική ίδρυση της Ε.Ο.Α. το 1899
Μετά την τέλεση της Α΄ Ολυμπιάδας ο Βικέλας παρέδωσε την προεδρία της Δ.Ο.Ε. στον Κουμπερτέν, αφού οι επόμενοι αγώνες θα γίνονταν στο Παρίσι της Γαλλίας. Η ελληνική Επιτροπή Ολυμπιακών Αγώνων δεν διαλύθηκε αλλά δεν είχε λόγο ύπαρξης και ουσιαστικά αδρανοποιήθηκε. Η μόνη ενέργειά της ήταν κάποιες προτάσεις που προέρχονταν από τον βασιλια Γεώργιο Α΄ για μόνιμη τέλεση των αγώνων ανά τετραετία στην Αθήνα. Εν τω μεταξύ το 1897 ιδρύθηκε ο ΣΕΓΑΣ από τα ελληνικά αθλητικά σωματεία και προέκυψε σύγχυση αρμοδιοτήτων σχετικά με τα διοικητικά του ελληνικού αθλητισμού. Τη σύγχυση αυτή ήρθε να ξεκαθαρίσει ο αθλητικός νόμος ΒΧΚΑ΄ της 7ης Ιουλίου 1899, ο οποίος καθόριζε τις αρμοδιότητες της Ε.Ο.Α., τις σχέσεις της με τον ΣΕΓΑΣ και τα αθλητικά σωματεία, τη διάδοση του ολυμπιακού πνεύματος καθώς και τη σύνθεσή της, η οποία αποτελείτο από 12 μέλη με πρόεδρο τον διάδοχο. Νέος γενικός γραμματέας ορίστηκε ο πανεπιστημιακός Σπυρίδων Λάμπρος.

Η μετονομασία σε Ε.Ο.Ε. το 2000
Με το όνομα «Επιτροπή Ολυμπιακών Αγώνων» συνέχισε νε λειτουργεί ως το 2000. Αλλά η ονομασία προκαλούσε σύγχυση, αφού δεν διευκρινιζόταν πως αφορούσε στην εθνική ολυμπιακή επιτροπή της Ελλάδας. Έτσι συνήθως αντί για Ε.Ο.Α. αναφερόταν ως «Ολυμπιακή Επιτροπή της Ελλάδας», «ΕΟΑ της Ελλάδας», «Ελληνική Επιτροπή Ολυμπιακών Αγώνων» κλπ. Το 2000, δεδομένης και της ανάληψης της Ολυμπιάδας του 2004 από την Ελλάδα, η επωνυμία της ΕΟΑ άλλαξε σε Ελληνική Ολυμπιακή Επιτροπή.

Σημαντικές στιγμές 1906: Διοργάνωση των Β΄ Διεθνών Ολυμπιακών Αγώνων της Αθήνας.1927: Εγκατάσταση της ΕΟΑ στο "Θεολογίτειο Μέγαρο" στο Κολωνάκι.1936: Πραγματοποίηση της πρώτης Ολυμπιακής λαμπαδηδρομίας από την Ολυμπία, όπου έγινε η αφή του ολυμπιακού φωτός.1938-1940: Κατασκευή του Ολυμπιακού Κολυμβητηρίου στον Ιλισό.1947: Καθιέρωση ως "Ολυμπιακής Ημέρας" της 6ης Απριλίου κάθε έτους, εις ανάμνηση της ημερομηνίας έναρξης των Α΄ Ολυμπιακών αγώνων στις 25 Μαρτίου 1896 (με το παλιό ημερολόγιο) ή 6 Απριλίου (με το νέο) . 1955: Ίδρυση της "Επιτροπής Φιλάθλου Ιδιότητος" (Ε.Φ.Ι.).1961: Δημιουργία της "Διεθνούς Ολυμπιακής Ακαδημίας" στην Αρχαία Ολυμπία.1972: Εγκαίνια του Μουσείου των Σύγχρονων Ολυμπιακών Αγώνων στην Αρχαία Ολυμπία.1974: Σύσταση της Επιτροπής Ολυμπιακής Προετοιμασίας.1980-1982: Κατασκευή του Ολυμπιακού Σταδίου στην Καλογρέζα.1988: Κατασκευή του Συνεδριακού Κέντρου Ολυμπιακών Σπουδών στην Αρχαία Ολυμπία.1989-1991: Κατασκευή νέου κτιρίου της ΕΟΑ στη λεωφόρο Κηφισίας.1991: Διοργάνωση των ΧΙ Μεσογειακών αγώνων στην Αθήνα.2000: Μετονομασία της Ε.Ο.Α. σε "Ελληνική Ολυμπιακή Επιτροπή".2004: Διοργάνωση των Ολυμπιακών Αγώνων στην Αθήνα.

Πρόεδροι και γενικοί γραμματείς
 Χρονική περίοδος Πρόεδρος Αντιπρόεδρος Γενικός γραμματέας24/11/1894 Διάδοχος Κωνσταντίνος (επίτιμος) Στέφανος Σκουλούδης13/1/1895 - 1901Διάδοχος Πρίγκιπας ΚωνσταντίνοςΤιμολέων Φιλήμων (έως 1898)1901 - 1905Σπυρίδων Λάμπρος1906 - 1912 Πρίγκιπας Γεώργιος 1913Βασιλιάς Κωνσταντίνος Α΄   Πρίγκιπας Γεώργιος1914 - 1917Διάδοχος Πρίγκιπας Γεώργιος   Πρίγκιπας Γεώργιος1918 - 1920Μιλτιάδης Νεγρεπόντης   Γεώργιος Ν. ΑβέρωφΜιχαήλ Ρινόπουλος1921 - 1922Διάδοχος Πρίγκιπας Γεώργιος Πρίγκιπας Γεώργιος 
 Πρίγκιπας Νικόλαος  
 Σπυρίδων ΣτάηςΓεώργιος Στρέιτ1922 - 1923 Βασιλιάς Γεώργιος Β΄ Πρίγκιπας Γεώργιος 
 Πρίγκιπας Νικόλαος  
 Σπυρίδων Στάης1924 – 30/4/1927Γεώργιος Μ. ΑβέρωφΑπέθανεν ο Γεώργιος Αβέρωφ, Σκριπ, 7-5-1930, σελ. 4.Μιλτιάδης Νεγρεπόντης Μιχαήλ Ρινόπουλος1927 – 30/4/1930Σπυρίδων Στάης1/5/1930 – 31/8/1935Ιωάννης ΔροσόπουλοςΝικόλαος Αθανασιάδης 1/9/1935 – 30/1/1936Νικόλαος ΑθανασιάδηςΙωάννης Κετσέας1936 - 1938 Διάδοχος Πρίγκιπας Παύλος Ιωάννης Δροσόπουλος 
 Νικόλαος Αθανασιάδης1939 - 1940 Ιωάννης Μεταξάς (Α΄) 
 Νικόλαος Σπέντζας (Β΄)1941 Αλέξανδρος Κορυζής (Α΄)
 Νικόλαος Σπέντζας (Β΄)1942 - 1948 Πρωθυπουργός (Α΄)
 Υπουργός Παιδείας (Β΄)21948 - 1952Βασιλιάς Παύλος Πρωθυπουργός (Α΄)
 Υπουργός Παιδείας (Β΄)21953 - 1954Κωνσταντίνος Γεωργακόπουλος (προεδρεύων)3Ιωάννης Κετσέας (προεδρεύων) 3   Βασίλειος Λεοντόπουλος1955 - 1957Διάδοχος Πρίγκιπας Κωνσταντίνος Κωνσταντίνος Γεωργακόπουλος (Α΄)
 Απόστολος Νικολαΐδης (Β΄)1957 - 1960 Κωνσταντίνος Γεωργακόπουλος (Α΄)
 Νικόλαος Μπαλτατζής - Μαυροκορδάτος (Β΄)1961 - 1964 Θεοδόσιος Παπαθανασιάδης (Α΄)
 Ιωάννης Κετσέας (Β΄) Πύρρος Λάππας1965 (ως 6/8)Διάδοχος Πριγκίπισσα Ειρήνη Θεοδόσιος Παπαθανασιάδης (Α΄)
 Ιωάννης Κετσέας (Β΄)6/8/1965 - 1968 Θεοδόσιος Παπαθανασιάδης (Α΄)
 Δημήτριος Ξηρουχάκης (Β΄)1/1/1969 – 30/1/1973Θεοδόσιος Παπαθανασιάδης Ευάγγελος Μοιρόπουλος (Α΄)
 Δημήτριος Ξηρουχάκης (Β΄) Επαμεινώνδας Πετραλιάς31/1/1973 – 6/7/1974 Σπυρίδων Βελλιανίτης Ευάγγελος Μοιρόπουλος (Α΄)
 Δημήτριος Ξηρουχάκης (Β΄)6/7/1974 – 30/8/1974 Δημήτριος Ξηρουχάκης (Α΄)
 Νικόλαος Μπαλτατζής - Μαυροκορδάτος (Β΄)30/8/1974 – 31/12/1976Απόστολος Νικολαΐδης Γεώργιος Αθανασιάδης (Α΄)
 Δημήτριος Ξηρουχάκης (Β΄) Νίκος Φιλάρετος22/2/1977 – 31/12/1980 Γεώργιος Αθανασιάδης Επαμεινώνδας Πετραλιάς (Α΄)
 Νικόλαος Νησιώτης (Β΄)26/2/1981 – 14/4/1983 Γεώργιος Αθανασιάδης (ως 19/3/83) Άγγελος Λεμπέσης (Α΄)
 Αντώνιος Τζίκας (Β΄)14/4/1983 – 31/12/1984 Άγγελος Λεμπέσης Αντώνιος Τζίκας (Α΄)
 Μενέλαος Γκράτσιος (Β΄)18/2/1985 – 31/12/1988 Λάμπης Νικολάου Γιάννης Παπαδογιαννάκης (Α΄)
 Ζαχαρίας Αλεξάνδρου (Β΄) Γεώργιος Βήχος7/2/1989 – 31/12/1992 Δημήτριος Διαθεσόπουλος4/2/1993 – 31/12/1996 Αντώνιος Τζίκας Εμμανουήλ Κατσιαδάκης (Α΄)
 Μάρτον Σίμιτσεκ (Β΄) Διονύσης Γάγγας1997 - 2000 Λάμπης Νικολάου  2000 - 20042004 - 2009 Μίνως Κυριακού 2009 - 2013 Σπύρος Καπράλος Παύλος Κανελλάκης (Α΄)
 Θανάσης Βασιλειάδης (Β΄) Εμμανουήλ Κατσιαδάκης 2013 - 2017 Παύλος Κανελλάκης (Α΄)
 Θανάσης Βασιλειάδης (Β΄)Εμμανουήλ ΚατσιαδάκηςΕμμανουήλ Κολυμπάδης2017 - 2021 Στέλιος Αγγελούδης (Α')
 Ξενοφών Αθανασίου (Β')Εμμανουήλ Κολυμπάδης2021 - 2025 Στέλιος Αγγελούδης (Α')
 Στέφανος Χανδακάς (Β')2025 - σήμεραΙσίδωρος Κούβελος Στέλιος Αγγελούδης (Α')
 Μιχάλης Μουρούτσος (Β')Στέφανος Χανδακάς Σημειώσεις''':

1  Από το 1939 θεσπίζονται με Διάταγμα οι θέσεις Α΄ και Β΄ αντιπροέδρου, στις οποίες τοποθετούνται ο πρωθυπουργός και ο υπουργός Παιδείας αντιστοίχως, ενώ η προεδρία ανατίθεται σε μέλος της βασιλικής οικογένειας. Το διάταγμα του 1939 επικυρώθηκε με το Ν.Δ. 1962/1949 που ίσχυσε ως το 1952. Στο διάστημα αυτό η σύνθεση της Ε.Ο.Α. άλλαξε πολλές φορές. Από το 1942 ως Α΄ αντιπρόεδροι υπηρέτησαν οι πρωθυπουργοί Εμμανουήλ Τσουδερός, Σοφοκλής Βενιζέλος, Γεώργιος Παπανδρέου, Νικόλαος Πλαστήρας, Πέτρος Βούλγαρης, Παναγιώτης Κανελλόπουλος, Θεμιστοκλής Σοφούλης, Παναγιώτης Πουλίτσας, Κωνσταντίνος Τσαλδάρης, Δημήτριος Μάξιμος, Αλέξανδρος Διομήδης, Ιωάννης Θεοτόκης, Δημήτριος Κιουσόπουλος.

2Ως Β΄ αντιπρόεδροι υπηρέτησαν οι υπουργοί παιδείας: Ευάγγελος Σέκερης, Ιωάννης Δεμέστιχας, Χ. Σγουρίτσας, Περικλής Ράλλης, Δημήτριος Μπαλάνος, Γεώργιος Ν. Οικονόμου, Ιωάννης Θεοδωρακόπουλος, Γεώργιος Αθανασιάδης – Νόβας, Αντώνιος Παπαδήμου, Γεώργιος Παπανδρέου, Δημήτριος Βουρδουμπάς, Κωνσταντίνος Τσάτσος, Νικόλαος Μπακόπουλος, Γεώργιος Μόδης, Ιωάννης Μιχαήλ, Μηνάς Πατρίκιος και Χαράλαμπος Φραγκίστας. 

3  Με το νέο Σύνταγμα της Ελλάδας του 1952 ο Βασιλιάς, ο Πρωθυπουργός και τα μέλη της Κυβέρνησης δεν μπορούσαν να μετέχουν στη σύνθεση της Ε.Ο.Α. Μπορούσαν όμως να μετέχουν μέλη της βασιλικής οικογένειας, όπως ο διάδοχος. Επειδή ο διάδοχος Κωνσταντίνος ήταν σε παιδική ηλικία τη διοίκηση ασκούσαν ως προεδρεύοντες τα δύο παλαιότερα μέλη.

Έλληνες μέλη της Δ.Ο.Ε.
Μέλη της Δ.Ο.Ε. υπήρξαν οι εξής Έλληνες:
 Μέλος Χρονική περίοδοςΔημήτριος Βικέλας (πρόεδρος 1894-96) 1894-1899Αλέξανδρος Μερκάτης 1899-1925Γεώργιος Μ. Αβέρωφ 1926-1930Νικόλαος Πολίτης 1930-1933Άγγελος Βολανάκης 1933-1963Ιωάννης Κετσέας 1946-1965τ. Βασιλιάς Κωνσταντίνος 1963-1974Πύρρος Λάππας 1965-1980Επαμεινώνδας Πετραλιάς 1975-1977Νικόλαος Νησιώτης 1978-1986Νίκος Φιλάρετος 1981-2005Λάμπης Νικολάου 1986-2015Σπύρος Καπράλος2019 - 

 Παραπομπές 

 Βιβλιογραφία 
 Γιώργου Λιβέρη, "1894-1994 Η ιστορία της Επιτροπής Ολυμπιακών Αγώνων της Ελλάδος", εκδ. ΕΟΑ 1994.

Εξωτερικοί σύνδεσμοι
 Επίσημος ιστότοπος


Κατηγορία:Εθνικές Ολυμπιακές Επιτροπές
Κατηγορία:Ελληνικές Αθλητικές Ομοσπονδίες